cyanic-selkie/wikianc huggingface dataset:
Ρόδος
Μυθολογία
Λίγο πριν τον Τρωικό Πόλεμο, ο Τληπόλεμος, ο γιος του Ηρακλή, σκότωσε τον Λικύμνιο, τον νόθο αδελφό της γιαγιάς του, της Αλκμήνης και έλαβε χρησμό να φύγει από το Άργος. Ακολουθούμενος από αρκετούς άλλους Αργείους κατέφθασε στη Ρόδο, όπου έγινε ηγεμόνας ολόκληρου του νησιού. Μετά την αρπαγή της Ελένης από τον Πάρι, ο Τληπόλεμος μετείχε στον πόλεμο στο πλευρό των Αχαιών, καθώς ήταν ένας από τους μνηστήρες της. Τελικά, βρέθηκε αντιμέτωπος σε μάχη με τον Σαρπηδόνα, τον οποίο τραυμάτισε μεν σοβαρά, αλλά ο ίδιος δέχτηκε ένα θανάσιμο πλήγμα. Σύμφωνα με μία παράδοση, οι Ρόδιοι, αποχωρώντας από την Τροία, μετέφεραν τα οστά του Τληπολέμου στη Ρόδο, διότι δεν ήθελαν να επιστρέψουν στην πατρίδα χωρίς τον ηγέτη τους. Λέγεται μάλιστα, πως υπήρχε ιερό και τάφος του Τληπόλεμου στη Ρόδο και ότι τελούνταν προς τιμήν του αγώνες για παίδες και ενήλικες, τα Τληπολέμια, στα οποία το βραβείο ήταν ένα στεφάνι από λεύκη. Ένας άλλος μύθος λέει, πως μετά το τέλος του πολέμου οι σύντροφοι του Τληπόλεμου έφτασαν στην Κρήτη και από εκεί παρασύρθηκαν από τους ανέμους ως τις Γυμνησίες νήσους, όπου έκαναν αποικία.
Ιστορία
μικρογραφία|Άποψη του αρχαιολογικού χώρου της [[Κάμειρος|Καμείρου.]]
Γεωμετρική, Αρχαϊκή και Κλασική εποχή
Το έτος της 93ης Ολυμπιάδας (408 π.Χ.) αποτελεί ορόσημο στην ιστορία της Ρόδου, καθώς οι πολίτες της Ιαλυσού, της Καμείρου και της Λίνδου πραγματοποιούν τον λεγόμενο συνοικισμό χτίζοντας την πόλη της Ρόδου, η οποία εφεξής γίνεται το κέντρο μιας νέας, ισχυρότερης Πολιτείας που δημιουργείται με την ένωση των τριών παλαιών κρατών.
Την ίδια περίοδο, οι Ρόδιοι συμμετείχαν στην προσπάθεια των Σπαρτιατών να ισχυροποιήσουν και πάλι τον στόλο της συμμαχίας, παρέχοντας πλοία στον Λύσανδρο και αργότερα, ενισχύοντας με ναύτες τον αντικαταστάτη του, τον Καλλικρατίδα για να επανδρώσει περισσότερα πλοία. Και στη νικηφόρα ναυμαχία στους Αιγός ποταμούς διακρίθηκαν οι Ρόδιοι Τίμαρχος και Διαγόρας.
Ελληνιστική εποχή - Η εποχή της μεγάλης ακμής
Τα επόμενα χρόνια πάντως η Ρόδος συνεχίζει να ακμάζει. Ενδεικτική μαρτυρία αυτής της ακμής αποτελεί το γεγονός ότι ήταν ο ροδιακός στόλος που τερμάτισε τις πειρατικές επιδρομές του Δημητρίου του Φάριου στο Αιγαίο. Το ίδιο έτος (220 π.Χ.) περιγράφεται ένα ακόμα περιστατικό που μαρτυρεί αυτήν την ακμή, με την εμπλοκή της Πολιτείας της Ρόδου στην απόφαση της πόλης του Βυζαντίου να επιβάλει φόρο στα αγαθά που προέρχονταν από τον Εύξεινο Πόντο. Όσοι θίγονταν από αυτήν την απόφαση ζήτησαν την παρέμβαση της Ρόδου, που αναγνωριζόταν ως θαλασσοκράτειρα δύναμη. Οι Ρόδιοι και οι σύμμαχοί τους απέστειλαν πρέσβεις στο Βυζάντιο, αλλά οι Βυζαντινοί επέμειναν στην απόφασή τους. Μετά την επιστροφή της πρεσβείας, ψηφίστηκε αμέσως η κήρυξη πολέμου κατά του Βυζαντίου. Οι Ρόδιοι κάλεσαν τον βασιλιά Προυσία Α΄ της Βιθυνίας να συμμετάσχει στον πόλεμο και αυτός άρπαξε αμέσως την ευκαιρία να επιτεθεί στους γείτονές του. Βυζαντινοί και Βιθύνιοι ξεκίνησαν τις εχθροπραξίες στα πεδία των μαχών, ενώ οι Ρόδιοι, κινούμενοι στο πεδίο της διπλωματίας, κατάφεραν να εξασφαλίσουν τη φιλία του Σελευκίδη ηγεμόνα Αχαιού, τον οποίο φιλοδοξούσαν να κάνουν σύμμαχό τους στον πόλεμο οι Βυζαντινοί. Τελικά, η παρέμβαση του Γαλάτη βασιλιά Καβάρου κατάφερε να οδηγήσει σε συνθήκη ειρήνης μεταξύ των εμπόλεμων πλευρών. Περίπου στο ίδιο χρονικό διάστημα, ο βασιλιάς του Πόντου Μιθριδάτης Δ΄ κήρυξε τον πόλεμο στη Σινώπη και οι πολίτες της στράφηκαν στη Ρόδο για βοήθεια. Οι Ρόδιοι ανταποκρίθηκαν παραδίδοντας στην πρεσβεία των Σινωπίων εφόδια αξίας 140.000 δραχμών.
Ωστόσο, οι νέες κτήσεις φέρνουν μεγάλα προβλήματα για τη Ρόδο. Υποκινούμενοι και από εξωτερικούς παράγοντες οι Λύκιοι αρνούνται να δεχτούν τη ροδιακή κυριαρχία και εξεγείρονται. Μέσα στα επόμενα 20 χρόνια οι Ρόδιοι θα πρέπει να καταστέλλουν διαρκώς τις εξεγέρσεις των Λυκίων, γεγονός που θα εξαντλήσει οικονομικά το κράτος τους. Μάλιστα, ο Πολύβιος σχολιάζει πως οι Ρωμαίοι φαίνεται να επιθυμούσαν, μέσω αυτής της διαμάχης με τους Λυκίους, να εξασθενίσουν οικονομικά τη Ρόδο.
Οργάνωση της Ροδιακής Πολιτείας
Ο Στράβωνας μιλώντας για τη Ρόδο το πρώτο μισό του 1ου αιώνα μ.Χ., λέει πως οι Ρόδιοι είναι «δημοκηδείς» και όχι «δημοκρατούμενοι» και εξηγεί πως το κράτος φροντίζει για τη σίτιση των φτωχότερων, έτσι ώστε να έχει τον απαραίτητο πληθυσμό για να υπηρετήσει το στόλο της. Και τα νεώριά της είναι απρόσιτα για το πλήθος και όποιος προσπαθήσει να κατασκοπεύσει ή αν εισέλθει σε αυτά θα τιμωρηθεί με θάνατο.
Ρωμαϊκή και Βυζαντινή εποχή
Από τον 10ο αιώνα η αυτοκρατορία είχε παραχωρήσει πολλά εμπορικά προνόμια σε ναυτικά κράτη των Λατίνων, όπως η Βενετία, η Γένοβα, η Πίζα κ.ά., επιζητώντας τη συμβολή του στόλου τους στους πολέμους της. Τα προνόμια αυτά είχαν τελικά μεγαλύτερο αρνητικό αντίκτυπο παρά θετικό, αφού, αφενός εξουθένωσαν την οικονομία της και αφετέρου επέτρεψαν στους Λατίνους να λειτουργούν ως «κράτος εν κράτει». Και όταν οι Βυζαντινοί αυτοκράτορες προσπάθησαν να ανακαλέσουν τα προνόμια αυτά, οι Λατίνοι (πρωτίστως οι Βενετοί) άρχισαν να λεηλατούν τα νησιά (ανάμεσά τους και τη Ρόδο) για να ασκήσουν πίεση στον εκάστοτε αυτοκράτορα, που τελικά υποχωρούσε. Αξιοσημείωτο γεγονός για τη Ρόδο είναι πως το 1191, ο Άγγλος βασιλιάς Ριχάρδος ο Λεοντόκαρδος και ο Γάλλος βασιλιάς Φίλιππος Αύγουστος στην πορεία τους για τους Αγίους Τόπους σταμάτησαν στο νησί και συγκέντρωσαν τρόφιμα και μισθοφόρους.
Ιπποτοκρατία
Κατά τη διάρκεια της παραμονής των Ιπποτών στη Ρόδο, οι οχυρώσεις επεκτάθηκαν, εκσυγχρονίσθηκαν και συνεχώς ενισχύονταν. Ένα νοσοκομείο, ένα παλάτι, αρκετές εκκλησίες ήταν ορισμένα από τα πολλά δημόσια κτίρια τα οποία ανεγέρθηκαν την εποχή αυτή. Τα κτίρια αυτά αποτελούν αξιοσημείωτα παραδείγματα της Γοτθικής και Αναγεννησιακής αρχιτεκτονικής. Παρ' όλες τις προστριβές που υπήρχαν με την Οθωμανική Αυτοκρατορία, το θαλάσσιο εμπόριο αποτελούσε πηγή πλούτου και οι αγορές της πόλης ήταν ακμάζουσες. Την περίοδο της κατοχής των Ιπποτών το νησί της Ρόδου διήγε περίοδο ακμής και οι σχέσεις μεταξύ των Ιπποτών και των ντόπιων χαρακτηρίζονταν από ανοχή και συχνά από στενή συνεργασία. Οι περισσότεροι από τους δρόμους της μεσαιωνικής πόλης συμπίπτουν με τους δρόμους της αρχαίας πόλης ενώ διατηρήθηκε η διαίρεση της πόλης σε δύο ζώνες. Το τάγμα στη Ρόδο διατηρούσε ένα πολύ καλά οργανωμένο αρχείο το οποίο περιλάμβανε έγγραφα που είχαν εκδοθεί από τις διοικητές αρχές, αλληλογραφία, νομικά έγγραφα κ.ά. Το αρχείο αυτό διατηρείται έως τις μέρες μας και σώζεται στην Εθνική Βιβλιοθήκη της Μάλτας. Το αρχείο αυτό αποτελεί μια αξιόλογη πηγή πληροφόρησης για την περίοδο αυτή.
Η πόλη είχε διαιρεθεί σε δύο ζώνες με ένα εσωτερικό τείχος. Το βόρειο τμήμα το οποίο ήταν γνωστό ως Chastel, Chateau, Castrum, Castellum ή Conventus, όπου βρισκόταν το παλάτι του Μεγάλου Μαγίστρου, ο καθολικός καθεδρικός ναός και η κατοικία του καθολικού επισκόπου, τα καταλύματα των «γλωσσών», οι κατοικίες των Ιπποτών, ένα νοσοκομείο κ.ά. Το νότιο τμήμα γνωστό ως ville, burgus ή burgum ήταν η περιοχή όπου ζούσαν οι λαϊκοί και περιλάμβανε την αγορά, συναγωγές, εκκλησίες καθώς και δημόσια και εμπορικά κτίρια. Το 1522 η πόλη κατακτήθηκε από τον Σουλεϊμάν τον Μεγαλοπρεπή.
Τουρκοκρατία
Πολύ σημαντικό στοιχείο για τον Ελληνισμό της Ρόδου και όλων των υπόλοιπων νησιών ήταν η εξαίρεση των χριστιανών από το παιδομάζωμα, που φαίνεται πως ήταν ένας από τους όρους της συνθηκολόγησης. Σε μια προσπάθεια να ανακοπεί το κύμα φυγής Ελλήνων και ξένων από τα νησιά ο σουλτάνος αποφάσισε μια πενταετή απαλλαγή από την καταβολή φόρων, ενώ εξειδικευμένοι τεχνίτες αλλά και πολεμιστές δέχονταν δελεαστικές προτάσεις από τους Τούρκους αξιωματούχους για να μην αποχωρήσουν.
Τριτοβάθμια εκπαίδευση
Εξέχουσα θέση στην τριτοβάθμια εκπαίδευση καταλαμβάνει η Ανώτατη Σχολή Τουριστικής Εκπαίδευσης Ρόδου, καθώς το νησί έχει σαφή τουριστικό προσανατολισμό και οι απόφοιτοί της καλούνται να στελεχώσουν τις μεγάλες ξενοδοχειακές και κάθε άλλου είδους τουριστικές μονάδες της Ρόδου και ολόκληρης της Ελλάδας.
Χαραυγή (εφημερίδα Κύπρου)
Ιστορικό
Το Νοέμβριο του 1938 εκδίδεται η εφημερίδα «Ανεξάρτητος», ώστε να αναπληρώσει το κενό που άφησε το κλείσιμο της εφημερίδας «Νέος Άνθρωπος». Ο «Ανεξάρτητος» έκλεισε από την αποικιοκρατική κυβέρνηση το 1955. Από το 1944 έως το 1946 ο «Ανεξάρτητος» ήταν το ανεπίσημο όργανο του Ανορθωτικού Κόμματος Εργαζόμενου Λαού (ΑΚΕΛ), το οποίο ιδρύθηκε, μετά από πρωτοβουλίες του ΚΚΚ, το 1941 όταν είχαν χαλαρώσει τα μέτρα των αποικιοκρατών και μπορούσε να υπάρχει κόμμα με νόμιμη δράση. Για τρία χρόνια τα δύο κόμματα δρούσαν παράλληλα, το ΚΚΚ στην παρανομία και το ΑΚΕΛ στην νομιμότητα. Το 1944 αποφασίζεται η συγχώνευση του ΚΚΚ στο ΑΚΕΛ.
Ρόδος
Μεταδευτεροβάθμια εκπαίδευση
Στη Ρόδο λειτουργούν αρκετά Ινστιτούτα Επαγγελματικής Κατάρτισης (Ι.Ε.Κ.): ένα Δημόσιο ΙΕΚ, ΙΕΚ του ΟΑΕΔ, ΙΕΚ του Οργανισμού Τουριστικής Εκπαίδευσης και Κατάρτισης (Ο.Τ.Ε.Κ.), αλλά και ιδιωτικά ΙΕΚ (τα τοπικά Anko και Artium και παραρτήματα των City Unity College (Αdvanced Tourism and Technology Studies) και ΙΕΚ Ακμή).
Χαραυγή (εφημερίδα Κύπρου)
Ιστορικό
Τη 15η Οκτωβρίου 1946 εκδίδεται για πρώτη φορά το επίσημο εκφραστικό όργανο του ΑΚΕΛ, ο «Δημοκράτης». Σύντομα γίνεται μια από τις μεγαλύτερες εφημερίδες στην Κύπρο. Η εφημερίδα αποτέλεσε τον εκφραστή της Αριστεράς στα χρόνια του εμφυλιακού κλίματος της Ελλάδας στην Κύπρο αλλά και στα χρόνια των μεγάλων απεργιακών αγώνων των Κυπρίων εργαζόμενων τη δεκαετία του 1940. Για τους λόγους αυτούς η εφημερίδα πολεμήθηκε από τη Δεξία και τους αποικιοκράτες. Την περίοδο των δημοτικών εκλογών του 1949, ένα άρθρο της εφημερίδας αποκάλυπτε συνωμοσία μεταξύ των αποικιοκρατικών αρχών και του αντικομμουνιστικού κόμματος ΚΕΚ για τον αποκλεισμό αριστερών ψηφοφόρων. Οι αποικιοκρατικές αρχές κλείνουν την εφημερίδα και φυλακίζουν τον υπεύθυνο έκδοσης για τρεις μήνες, με την αιτιολόγηση του «στασιαστικού δημοσιεύματος».
Ρόδος
Σημαντικά Γεγονότα
Η φωτιά επεκτάθηκε γρήγορα και στις έξι ημέρες διάρκειάς της έκαψε συνολικά 120.000 στρέμματα πευκοδάσους και καλλιεργειών. Στα σημεία ακμής της επιχείρησαν από αέρος 2 ελικόπτερα και 9 πυροσβεστικά αεροσκάφη. Στις χερσαίες επιχειρήσεις συμμετείχαν πυροσβεστικά οχήματα της Πυροσβεστικής, μικρά οχήματα του τοπικού οργανισμού δασοπυρόσβεσης και ομάδες εθελοντών. Αν και, στην αρχή απαγορεύτηκε από τον Δήμο Νότιας Ρόδου η χρήση αντί-πυρ, οι κάτοικοι του Αγίου Ισιδώρου χρησιμοποίησαν αυτή την τεχνική με επιτυχία, 10 χλμ. έξω από το χωριό τους αποτρέποντας τη φωτιά να πλησιάσει στο χωριό.
Καλαμάτα
Αξιοθέατα
thumb|Το Λαογραφικό Μουσείο Καλαμάτας
Ναυτιλιακές μεταφορές
Επίσης, στο λιμάνι της Καλαμάτας υπάρχει μικρή επιβατική κίνηση, με προοπτικές κλιμάκωσής της λόγω των χαμηλών ναύλων και της συντομότερης διάρκειας του ταξιδιού με προς Κύθηρα και Κρήτη τους καλοκαιρινούς μήνες, ενώ παρατηρείται και αύξηση της κίνησης των κρουαζιερόπλοιων (Costa Cruises, Celestial Cruises, Thomson Cruises και άλλες) τα τελευταία χρόνια, κυρίως λόγω του ιδιαίτερα όμορφου φυσικού τοπίου της πόλης και της ευρύτερης περιοχής, καθώς και του διάχυτου πολιτιστικού στοιχείου που συνδυάζει την ιστορία της Ελληνικής Επανάστασης του 1821 με την τέχνη.
Νατάσα Πηλείδου
Βιογραφικά στοιχεία
Διετέλεσε Περιφερειακή Διευθύντρια Επιχειρήσεων στην Baker Tilly για την Κύπρο, Ελλάδα, Ρουμανία, Βουλγαρία και Μολδαβία (Regional Chief Operating Officer, South East Europe). Επιπλέον, εργάστηκε με την PwC στην Κύπρο, το Μιλάνο και το Λονδίνο, στους τομείς παροχής ελεγκτικών, φορολογικών και συμβουλευτικών υπηρεσιών. Στο Λονδίνο παρέδιδε μαθήματα επαγγελματικής κατάρτισης σε εκπαιδευόμενους ελεγκτές του ACA, ACCA και CIMA στη σχολή επαγγελματικής εκπαίδευσης BPP.
Έχει δώσει μεγάλο αριθμό διαλέξεων για την προώθηση της Κύπρου ως επενδυτικό προορισμό, καθώς επίσης και επιμορφωτικά σεμινάρια σε ελεγκτικά, φορολογικά και άλλα θέματα.
Πηγές
Κατηγορία:Κύπριοι διευθύνοντες σύμβουλοι Κατηγορία:Υφυπουργοί Ναυτιλίας (Κύπρος) Κατηγορία:Κυβέρνηση Νίκου Αναστασιάδη 2018 Κατηγορία:Υπουργοί Ενέργειας, Εμπορίου και Βιομηχανίας (Κύπρος)
Ευθύμης Ρεντζιάς
Εθνική Ελλάδος
Το 1993 έγινε μέλος της εθνικής εφήβων. Τον Ιούνιο του 1995 αγωνίστηκε στο Ευρωμπάσκετ με την εθνική ομάδα ανδρών και την ίδια χρονιά κατέκτησε το Παγκόσμιο Πρωτάθλημα με την εθνική εφήβων, όπου ψηφίστηκε ως πολυτιμότερος παίκτης, και αναδείχτηκε πρώτος στην κατάταξη παικτών σε πόντους και ριμπάουντ.
Φάσεις του Ολοκαυτώματος
Συγκέντρωση
Με τη συγκέντρωση των Εβραίων σε γκέτο, στρατόπεδα συγκέντρωσης και σε στρατόπεδα καταναγκαστικής εργασίας, οι Εβραίοι απομονώνονταν από την υπόλοιπη κοινωνία και περιέρχονταν πλέον κάτω από τον πλήρη έλεγχο των Ναζιστών. Οι Ναζιστές έλεγχαν την ποσότητα της τροφής που εισερχόταν στα γκέτο και χρησιμοποιούσαν τον πληθυσμό τους για βοηθητικές εργασίες, όπως μικροεπισκευές στολών ή κατασκευή μικροεφοδίων για τον Στρατό.
Βλαντίμιρ Ζιρινόφσκι
Άλλες διαμάχες
Τον Απρίλιο του 2014 κατά τη διάρκεια συνέντευξης τύπου στη Ρωσική βουλή (Δούμα) διατύπωσε απειλές εναντίον της Στέλλα Ντουμποβιτσκαγια, μία έγκυο δημοσιογράφο του κρατικού τηλεοπτικού μέσου Rossiya Segodnya, η οποία τον είχε ρωτήσει σχετικά με τις πιθανές κυρώσεις κατά της Ουκρανίας στα απόνερα της προσάρτησης της Κριμαίας από τη Ρωσία. Όταν ρωτήθηκε από την ίδια δημοσιογράφο αν οι Ρώσοι θα ανταπέδιδαν με το ίδιο νόμισμα τις Ουκρανές γυναίκες που είχαν ξεκινήσει σεξουαλική απεργία κατά των Ρώσων ανδρών,, αποκρίθηκε ότι όλες οι Ουκρανές ήταν "νυμφομανείς", και ότι και η ίδια ήταν επίσης νυμφομανής. Εν συνεχεία διέταξε δύο συνεργάτες του να "βιάσουν με βαναυσότητα" τη δημοσιογράφο. Αργότερα απολογήθηκε για το περιστατικό.
Ενετοκρατία στα Επτάνησα
Ονομασία
Ακολουθούν τα επτά κύρια νησιά από το πιο βόρειο στο πιο νότιο, συμπεριλαμβανομένων και των Ιταλικών ονομάτων τους.
Ενετική κατάληψη
Η τουρκική κατοχή των τριών νησιών της Κεφαλονιάς, της Ζακύνθου και της Ιθάκης ήταν βραχύβια. Το 1481, δύο χρόνια μετά την έναρξη της Τουρκικής κατοχής, ο Αντόνιο Τόκκο, εισέβαλε και κατέλαβε για λίγο την Κεφαλονιά και τη Ζάκυνθο αλλά σύντομα απομακρύνθηκε από τους Ενετούς. Η Ζάκυνθος επανακτήθηκε επίσημα από τους Ενετούς το 1485 Έπειτα, η Κεφαλονιά, μετά από δεκαέξι χρόνια τουρκικής κατοχής (1484–1500), εντάχθηκε στο Stato da Mar στις 24 Δεκεμβρίου 1500, μετά την Πολιορκία του Αγίου Γεωργίου. Εντέλει, η Ιθάκη, ακολουθώντας την τύχη της Κεφαλονιάς, καταλήφθηκε από τους Ενετούς το 1503.
O-Zone
Οι O-Zone ήταν μολδαβικό συγκρότημα της ποπ μουσικής, με παρουσία κατά την περίοδο 1998–2005. Ανήκουν στο είδος της Electronica και Eurodance και τα μέλη του ήταν οι Νταν Μπαλάν, Radu Sârbu και Arsenie Todiraş (aka Arsenium). Το συγκρότημά τους ξεκίνησε στη Ρουμανία και έγιναν διάσημοι με το τραγούδι τους Dragostea din Tei, το οποίο επίσης τραγούδησε ο Haiducii, και το οποίο ήταν πρώτο στους μουσικούς καταλόγους πολλών χωρών τα έτη 2003 και 2004. Το Dragostea din Tei κυκλοφόρησε και στην αγγλική γλώσσα στις αρχές του 2005, υπό τον τίτλο Ma Ya Hi. Το τραγούδησαν οι Lucas Prata και Dan Bălan στο New York Today Show το 2005. Το συγκρότημα διαλύθηκε το 2005 και τα μέλη ακολούθησαν solo καριέρες.
Δισκογραφία
Singles
Εξωτερικοί σύνδεσμοι
Κατηγορία:Μολδαβικά συγκροτήματα
Γκάρι Πίτερς
Προηγουμένως, υπηρέτησε επίσης, ως Μέλος της Βουλής των Αντιπροσώπων των Ηνωμένων Πολιτειών, για την 9η (2009-2013) και την 14η (2013-2015) περιφέρεια του Μίσιγκαν, καθώς και ως Μέλος της Γερουσίας του Μίσιγκαν για την 14η περιφέρεια (1995-2002).
Εμβόλιο
Το εμβόλιο είναι βιολογικό παρασκεύασμα που σκοπό έχει να ευαισθητοποιήσει το αμυντικό σύστημα του οργανισμού έναντι συγκεκριμένων παθογόνων μικροοργανισμών, ώστε να αποκτήσει ανοσία. Το εμβόλιο συνήθως περιέχει έναν νεκρό ή αδρανοποιημένο νοσογόνο παράγοντα, ο οποίος είναι υπεύθυνος για μια ασθένεια. Ο παράγοντας αυτός διεγείρει το ανοσοποιητικό σύστημα του οργανισμού, ώστε να τον αναγνωρίσει ως ξένο, να παραγάγει αντισώματα που θα τον καταστρέψουν και να αποκτήσει μνήμη για αυτόν ώστε το ανοσοποιητικό σύστημα να μπορεί αργότερα να τον αναγνωρίσει πιο εύκολα και να καταστρέψει οποιοδήποτε μικροοργανισμό τον περιέχει, εάν ο παθογόνος οργανισμός ξαναμολύνει τον οργανισμό.
Αποτελεσματικότητα
Συχνά στα εμβόλια προστίθενται διάφορα πρόσθετα τα οποία έχουν ως στόχο την ενίσχυση της ανοσοαπόκρισης, ιδιαίτερα στα γηραιότερα άτομα (50-75 ετών και άνω), το ανοσοποιητικό σύστημα των οποίων μπορεί να έχει εξασθενίσει.
Είδη
Τα εμβόλια είναι νεκροί ή αδρανοποιημένοι μικροοργανισμοί ή εξουδετερωμένα παράγωγα αυτών. Υπάρχουν πολλά είδη εμβολίων σε χρήση. Αυτοί οι τύποι αντιστοιχίζονται στις διαφορετικές στρατηγικές που ακολουθούνται με στόχο να μειωθεί ο κίνδυνος εκδήλωσης της ασθένειας, διατηρώντας όμως την ικανότητα να παρέχει την ευεργετική ανοσοαπόκριση.
Τοξικογενή
Τα τοξικογενή εμβόλια παράγονται από αδρανοποιημένα τοξικά παράγωγα που προκαλούν την ασθένεια αντί για τον ίδιο τον μικροοργανισμό. Παραδείγματα εμβολίων βασισμένα σε τοξίνες είναι το εμβόλιο του τετάνου και της διφθερίτιδας. Τα εμβόλια αυτά είναι γνωστά για την αποτελεσματικότητά τους. Επιπλέον χρησιμοποιούνται και για τοξίνες που δεν προέρχονται από μικροοργανισμούς όπως το εμβόλιο που πραγματοποιείται για την προστασία των σκύλων από το δάγκωμα κροταλία.
Εμβόλια RNA
Ένα εμβόλιο RNA ή mRNA (αγγελιοφόρο RNA) είναι ένας τύπος εμβολίου που χρησιμοποιεί ένα αντίγραφο μιας φυσικής χημικής ουσίας που ονομάζεται αγγελιοφόρο RNA (mRNA) για να παράγει την ανοσοαπόκριση του οργανισμού μας. Το εμβόλιο μετατρέπει τα μόρια συνθετικού RNA σε κύτταρα ανοσίας. Μόλις εισχωρήσει στα κύτταρά μας, το RNA του εμβολίου λειτουργεί ως mRNA, προκαλώντας τα κύτταρα να χτίσουν την ξένη πρωτεΐνη που κανονικά θα παράγονταν από ένα παθογόνο μικροοργανισμό (όπως ένας ιός) ή από ένα καρκινικό κύτταρο. Αυτά τα πρωτεϊνικά μόρια διεγείρουν την προσαρμοστική ανοσοαπόκριση που διδάσκει στον οργανισμό μας πώς να αναγνωρίζει και να καταστρέφει τα αντίστοιχα παθογόνα ή καρκινικά κύτταρα. Η κατασκευή του mRNA επιτυγχάνεται με μια σύνθεση του μορίου σε νανοσωματίδια λιπιδίων τα οποία προστατεύουν τη δομή του RNA και βοηθούν την απορρόφησή τους από τα κύτταρα.
Παραγωγή
Το 2010, η Ινδία παρήγαγε το 60% της συνολικής ποσότητας εμβολίων με αξία 900 εκατομμυρίων δολαρίων (650 εκατομμύρια ευρώ).
Ίταμος (φυτό)
Ο Ίταμος (επιστημονική ονομασία: Taxus baccata ελλ. Τάξος η ραγοφόρος, Τάξος ο ραγώδης ) είναι ένα κωνοφόρο που φύεται στη δυτική, κεντρική και νότια Ευρώπη, τη βορειοδυτική Αφρική μέχρι και τον Καύκασο  ) Συναντάται αυτοφυές στη χώρα μας, σε μεγάλο υψόμετρο, συνήθως σε δάσος ελάτης ή οξυάς.
Σύνοδος Κορυφής της G20 2021 στη Ρώμη
Παραπομπές
Κατηγορία:Σύνοδοι κορυφής
Κενό
Το κενό του διαστήματος
Πέρα από τις πλανητικές ατμόσφαιρες, η πίεση των φωτονίων και άλλων σωματιδίων που προέρχονται από τον ήλιο γίνεται σημαντική. Τα διαστημικά σκάφη μπορεί να πληγούν από τους ηλιακούς ανέμους, αλλά οι πλανήτες δεν επηρεάζονται λόγω της πολύ μεγάλης μάζας τους. Έχει προταθεί η ιδέα να εκμεταλλευτούμε τον ηλιακό άνεμο για διαπλανητικά ταξίδια κατασκευάζοντας ηλιακά ιστία.
Το κβαντικό κενό
Σε πιο θεμελιώδες επίπεδο, η κβαντομηχανική προβλέπει ότι η ενέργεια κενού θα διαφέρει από την απλοϊκά αναμενόμενη, κλασική τιμή της. Η κβαντική διόρθωση στην ενέργεια καλείται ενέργεια μηδενικού σημείου και συνίσταται από τις ενέργειες δυνητικών σωματιδίων που έχουν μια πρόσκαιρη ύπαρξη, καθώς δημιουργούνται αυθόρμητα από το κενό και επιστρέφουν σε αυτό. Το φαινόμενο αυτό ονομάζεται κβαντική διακύμανση του κενού και είναι συνέπεια της αρχής της απροσδιοριστίας. Οι διακυμάνσεις του κενού ενδέχεται επίσης να σχετίζονται με τη λεγόμενη κοσμολογική σταθερά. Οι κυριότερες πειραματικές ενδείξεις υπέρ των διακυμάνσεων του κενού είναι το φαινόμενο Casimir και η μετατόπιση Lamb των ατομικών φασματικών γραμμών.
Ομαδική θεραπεία ατόμων με άνοια
Η θεραπεία ατόμων με άνοια σε ομάδες είναι μέθοδος που χρησιμοποιείται για την πρόληψη, συντήρηση και εκπαίδευση εξασθενημένων γνωστικών, κινητικών και κοινωνικών δεξιοτήτων ατόμων με άνοια. Σκοπός είναι η καλυτέρευση της ποιότητας ζωής των ατόμων αυτών.
Η ανάγκη μετατρέπεται σε δράση
Η κύρια δυσκολία των ατόμων με άνοια είναι η έκπτωση των γνωστικών λειτουργιών. Στην αξιολόγηση λαμβάνεται υπόψιν ο βαθμός εξασθένησης της μνήμης (βραχυπρόθεσμη, μακροπρόθεσμη, σημαντική ή καθόλου σημαντική), η ικανότητα λήψης αποφάσεων του ατόμου για τα πράγματα που του συμβαίνουν, η ύπαρξη πρακτικών δεξιοτήτων και ποιες είναι αυτές και ο τρόπος επικοινωνίας (λεκτικός ή μη - λεκτικός). Η ομάδα γίνεται για όλα τα άτομα και η διάρκεια συνήθως είναι 14 συνεδρίες αλλά υπάρχουν άτομα, που χρειάζονται περισσότερη προσοχή. Τα άτομα αυτά είναι άνθρωποι, που έχουν επίγνωση των δυσκολιών τους, ενδιαφέρονται πολύ να τις αντιμετωπίσουν και έχουν την ανάγκη να τις συζητούν μέσα στην ομάδα. Οι πρώτες συνεδρίες γίνονται για να αναπτυχθεί μια θεραπευτική σχέση με τον θεραπευτή, χτίζοντας την εμπιστοσύνη μεταξύ της ομάδας και του καθοδηγητή της. Εν συνεχεία (10 συνεδρίες), τα άτομα συζητούν τα προβλήματα, που θα ήθελαν να εστιάσει η συγκεκριμένη ομάδα. Στο τέλος, υπάρχει η ελπίδα να μπορούν τα μέλη της ομάδας να βάζουν στόχους, που θα τους επιτυγχάνουν μόνα τους (εκτός ομάδας) και θα δίνουν μια αναφορά στη συνεδρία για το αποτέλεσμα της προσπάθειάς τους. Τα μέλη μπορούν να ενθαρρύνονται, ώστε να κρατάνε σημειώσεις για αυτό, που θα επιθυμούσαν να κάνουν στην επόμενη συνεδρία και αν το θέλουν να ζητήσουν την βοήθεια του ηγέτη-θεραπευτή. Μετά από 14 συνεδρίες επαναξιολογούνται τα μέλη της ομάδας και μια καινούρια ομάδα θέτει τις βάσεις της για όσους έχουν επιτυχία.
Η επιλογή των ατόμων μιας ομάδας
Οι ανάγκες των ατόμων με άνοια είναι διαφορετικές από άτομο σε άτομο. Ο θεραπευτής-ηγέτης πιθανόν να μην γνωρίζει τον τρόπο, που θα αντιμετωπίσει ορισμένες δυσκολίες (όπως για παράδειγμα τον πόνο ή τον σεξουαλικό προσανατολισμό. Σε αυτές τις καταστάσεις ο θεραπευτής-ηγέτης χρειάζεται να γνωρίζει,ότι μπορεί να απευθυνθεί αλλού για βοήθεια. Η καταγραφή σε μια λίστα των ατόμων, που θα συμμετάσχουν στην ομάδα, εξυπηρετεί τον θεραπευτή για την οργάνωσή της. Επίσης, όσον αφορά την επιλογή των ατόμων χρειάζεται τα μέλη να έχουν παρόμοιες σκέψεις και επικοινωνία. Ο θεραπευτής χρειάζεται, να κάνει έλεγχο για τη μονιμότητα της ομάδας, να παρατηρεί αισθητηριακές δυσκολίες και σχέσεις των ατόμων μεταξύ τους, να βάζει δυο άτομα με τα ίδια χαρακτηριστικά σε μια ομάδα (εάν η ομάδα είναι μικρή), να πραγματοποιεί μια συνέντευξη στο κάθε μέλος της λίστας, που έχει καταγράψει, να συνεχίσει να αναζητεί άτομα, που να ταιριάζουν μεταξύ τους, να ολοκληρώνει τη λίστα κρατώντας δυο θέσεις κενές και τέλος, ο θεραπευτής να γράφει ένα γράμμα σε κάθε μέλος, όπου θα σημειώνεται το πότε, γιατί, πως, με ποιους και το που θα γίνει η ομάδα.
Οι πρώτες συνεδρίες
Οι πρώτες συνεδρίες βοηθούν στην αποδοχή της ομάδας και τον σκοπό της από τα μέλη της, στην ανάπτυξη της σχέσης εμπιστοσύνης με τους θεραπευτές, στην αποδοχή και στον σεβασμό των υπολοίπων μελών και στην αίσθηση ασφάλειας εντός ομάδας. Τα άτομα με άνοια δυσκολεύονται να αναπτύξουν σχέσεις εμπιστοσύνης, καθώς ανησυχούν, ότι φαίνονται οι γνωστικές τους ελλείψεις και θα τοποθετηθούν σε ένα ίδρυμα εξαιτίας αυτών.Τα άτομα αυτά χρειάζονται, να καθησυχάζονται συχνά. Οι συγγενείς καλό θα ήταν να μην παρευρίσκονται στις πρώτες συνεδρίες, γιατί χαλάει η δυναμική της ομάδας (πιο δυναμική η σχέση με τους συγγενείς παρά με τα μέλη), δεν αναπτύσσεται το αίσθημα της σιγουριάς, της συνέπειας και επηρεάζεται ο ρόλος του θεραπευτή προς το μέλος της ομάδας.
Τα προβλήματα του καθοδηγητή και χρήσιμες προτάσεις
Μια σειρά από θέματα που μπορεί να απασχολήσουν τον θεραπευτή αναφέρονται παρακάτω: Ο θεραπευτής βιώνοντας την εμπειρία της ομάδας μαθαίνει, να εμπιστεύεται και να ελέγχει τα συναισθήματά του, τα οποία είναι χρήσιμα στον θεραπευτή όπως το μικροσκόπιο στους μικροβιολόγους. Η ομορφιά της θεραπευτικής ομάδας είναι η ευελιξία της. Ο θεραπευτής χρειάζεται να διαβάζει οτιδήποτε, μπορεί να του χρησιμέψει στην ομάδα, να αναλαμβάνει διαφορετικές ομάδες με διαφορετικές ανάγκες, να συμβουλεύεται τον/την επόπτη/τρια του, να μοιράζεται την δουλειά του με τους συναδέλφους του, να διοργανώνει μια συνάντηση τον μήνα με τους συναδέλφους για να μοιράσουν ιδέες και σκέψεις, να επισκέπτεται και άλλα πλαίσια που διοργανώνουν θεραπευτικές ομάδες, να εκπαιδεύεται σαν επαγγελματίας με σεμινάρια και να ερευνά οτιδήποτε συμβαίνει γύρω του, χωρίς να χάνει τον προσανατολισμό του προς την ομάδα.
Μηχανογραφικό δελτίο
Το Μηχανογραφικό δελτίο είναι άυλο δελτίο, από το 2011, στο οποίο περιέχονται όλες οι διαθέσιμες σχολές τις οποίες δύναται να δηλώσει ο υποψήφιος Γενικού ή Επαγγελματικού Λυκείου, χωρισμένες σε πεδία, για να εισαχθεί σε κάποιο ΑΕΙ. Τα πεδία είναι τέσσερα από το Γενικό Λύκειο, 1ο Πεδίο: Ανθρωπιστικών, Νομικών και Κοινωνικών Σπουδών, (Θεωρητική Κατεύθυνση) 2ο Πεδίο: Θετικών και Τεχνολογικών Επιστημών, 3ο Πεδίο: Επιστημών Υγείας και Ζωής και 4ο Πεδίο: Επιστημών Οικονομίας και Πληροφορικής. Η διαδικασία σύνταξης ξεκινά έπειτα από την κτήση προσωπικού κωδικού που εκδίδεται από το Λύκειο φοίτησης του υποψηφίου. Η κατάθεση μηχανογραφικού δελτίου είναι υποχρεωτική για την εισαγωγή στην Τριτοβάθμια Εκπαίδευση. Οι σχολές δηλώνονται κατά σειρά προτίμησης.
Δείκτης ανθρώπινης ανάπτυξης
Κάθε χρόνο, τα μέλη του ΟΗΕ καταχωρούνται και κατατάσσονται σύμφωνα με το ΔΑΑ τους.
Αναφορά του 2007
Ένας δείκτης από 0.8 και πάνω δείχνει «μεγάλη ανάπτυξη». Αυτό περιλαμβάνει όλες τις ανεπτυγμένες χώρες, όπως αυτές στην Βόρεια Αμερική, Δυτική Ευρώπη, Ωκεανία και Ανατολική Ασία, καθώς και κάποιες αναπτυσσόμενες χώρες στην Ανατολική Ευρώπη, Κεντρική Αμερική και Νότια Αμερική, Νοτιοανατολική Ασία και την Καραϊβική. Αρκετές χώρες εντάχθηκαν σε αυτή την κατηγορία και έφυγαν από την μεσαία κατάταξη: Αλβανία, Λευκορωσία, Βραζιλία, Λιβύη, Βόρεια Μακεδονία, Ρωσία και Σαουδική Αραβία.
Αναθεώρηση 2010
Η επόμενη έκθεση δημοσιεύτηκε στις 4 Νοεμβρίου του 2010 και σε αυτήν οι χώρες κατατάσσονται όχι ανά τρεις αλλά ανά τέσσερις κατηγορίες (με πολύ υψηλή - αναπτυγμένες χώρες-, υψηλή, μεσαία και χαμηλή ανάπτυξη).
Αλέξης Ζήρας
Ο Αλέξης Ζήρας είναι Έλληνας κριτικός λογοτεχνίας, γραμματολόγος και μεταφραστής.
Μάριος Παναγή
Πηγές
Κατηγορία:Κύπριοι διαιτητές ποδοσφαίρου
Μπετύν
Η Μπετύν (Γαλλικά: Bethune) είναι γαλλική κοινότητα της βόρειας Γαλλίας, στο νομό Πα-ντε-Καλαί, στην περιοχή Ω-ντε-Φρανς. Το 2017 ο πληθυσμός της ανερχόταν σε 24.895 κατοίκους. Είναι μία από τις υπονομαρχίες του νομού.
Ιστορία
αριστερά|μικρογραφία|250x250εσ|Μετά τον γερμανικό βομβαρδισμό τον Μάιο 1918 αριστερά|μικρογραφία|Το Βρετανικό Στρατιωτικό Κοιμητήριο Οι Νεάντερταλ έζησαν στην περιοχή κοντά στο Αράς 1.200.000 χρόνια πριν. Τα πρώτα ίχνη κατοίκησης χρονολογούνται στον 6ο-7ο αιώνα.
Τζέφρεϊ του Μονμάουθ
Η φαντασία του συγγραφέα κατέστησε το Historia Regum Britanniae ένα αξιόλογο μείγμα ιστορικών γεγονότων, μύθων και επινοήσεων, καθιερώνοντας τον Τζέφρεϊ  ως τον πρώτο Άγγλο αφηγηματογράφο.Ο Τζέφρεϊ αφηγείται την υποτιθέμενη βρετανική ιστορία από τον πρώτο Βασιλιά της Βρετανίας τον Βρούτο ο οποίος ήτανε απόγονος του Τρώα ήρωα Αινεία, την σύλληψη του Ιησού,  τις εισβολές του Ιούλιου Καίσαρα αλλά και την βασιλεία του Αρθούρου. Παρόλο που αντλεί τις πηγές του από εγνωσμένες πηγές όπως ο Βέδας (αρχές του 8ου αι.) και το Historia Brittonum (9ος αι.) και άλλες  Ουαλικές, ο Τζέφρεϊ ισχυρίστηκε πως ένα μεγάλο τμήμα του έργου του βασίστηκε σε ένα αρχαιότερο βιβλίο που του δόθηκε από τον Γουόλτερ Καλένιους (Walter Calenius), ο οποίος ωστόσο δεν αναφέρεται σε κανέναν άλλο σύγχρονό του χρονικογράφο. Το Historia παρουσιάζει τον Αρθούρο ως ρομαντικό ήρωα, παρά την έλλειψη ενδιαφέροντος εκ μέρους του Τζέφρεϊ για το ζήτημα της αυλικής αγάπης. Στα κείμενά του πλην του Αρθρούρου ο Μέρλιν μεταπλάθεται ως δραματικός χαρακτήρας.
2193 Τζάκσον
Εξωτερικοί σύνδεσμοι
Τζακσον
Σιλβί Βαρτάν
Κληρονομιά
Το 2005, η Βαρτάν ονομάστηκε Πρέσβης Καλής Θελήσεως του Παγκόσμιου Οργανισμού Υγείας για την Υγεία της Μητέρας και του Παιδιού στην Ευρωπαϊκή Περιφέρεια. Ο Βαρτάν θεωρείται gay icon.
Μαρία-Γιένκε Κέγκλεβιτς του Μπούζιν
Οικογένεια
Παντρεύτηκε το 1971 τον Αλβέρτο των Βίττελσμπαχ δούκα, και τιτουλάριο βασιλιά, της Βαυαρίας. Δεν απέκτησαν απογόνους.
Κοιλάδα του Κατμαντού
Η Κοιλάδα του Κατμαντού (Νεπαλικά: काठमाडौं उपत्यका), βρίσκεται στο Νεπάλ και αποτελεί σταυροδρόμι αρχαίων πολιτισμών της Ασίας. Το Κατμαντού περιέχει τουλάχιστον 130 σημαντικά μνημεία αλλά και σημαντικούς θρησκευτικούς χώρους για τους Βουδιστές και τους Ινδουϊστές. Επτά από τα μνημεία αυτά έχουν χαρακτηριστεί μέρος της Παγκόσμιας Κληρονομιάς της ΟΥΝΕΣΚΟ: Οι Βουδιστικές Στούπες Μποντνάθ και Σβαγιαμπουνάθ, οι Ινδουιστικοί ναοί Πασουπατινάθ και Τσανγκού Ναραγιάν αλλά και οι πλατείες Νουρμπάρ, Πατάν και Mπακταπούρ.
2194 Άρπολα
Ο Άρπολα (Arpola) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,61. Ανακαλύφθηκε το 1940 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από το όνομα της θερινής κατοικίας του Βάισαλα.
Κοινότητα Αγίου Ιωάννου Χανίων
Συνολικά η κοινότητα έχει 33 κατοίκους και εκπροσωπείται από τον Πρόεδρο κ. Εμμανουήλ Μαλεφάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:
Πήγασος Α.Ο. Θυρέας
Ιστορική αναδρομή
Ο Πήγασος Θυρέας ιδρύθηκε το έτος 1980 και εντάχθηκε στα πρωταθλήματα της Ε.Σ.Κ.Α.Κ. Διαθέτει στην τροπαιοθήκη του επτά στον αριθμό Πρωταθλήματα της κορυφαίας κατηγορίας ανδρών της Ένωσης (1990, 1991, 1992, 1993, 1997, 2002, 2004).
Όρος Ιζαζ
Πηγές
Κατηγορία:Βουνά της Αιγύπτου
Ντιέγκο Ριβέρα
thumb|Η Φρίντα Κάλο και ο Ντιέγκο Ριβέρα, φωτογραφία του [[Carl van Vechten, 1932]] Ο Ντιέγκο Ριβέρα (πλήρες όνομα: Diego María de la Concepción Juan Nepomuceno Estanislao de la Rivera y Barrientos Acosta y Rodríguez, 8 Δεκεμβρίου 1886 - 24 Νοεμβρίου 1957) ήταν Μεξικανός ζωγράφος, που έγινε γνωστός κυρίως για τις μεγάλες τοιχογραφίες του, σε δημόσια κτίρια στο Μεξικό αλλά και σε κτίρια στις Η.Π.Α., στις οποίες απεικονίζονται τόσο η ιστορία και η κοινωνία του Μεξικού όσο και γενικότερα κοινωνικά θέματα. Υπήρξε κομμουνιστής και μέλος του Κομμουνιστικού Κόμματος Μεξικού.
Ο Ντιέγκο Ριβέρα είχε παντρευτεί τέσσερις φορές, δύο από τις οποίες τη ζωγράφο Φρίντα Κάλο.
Δημήτρης Γκέσιος
Ο Δημήτρης Γκέσιος (γενν. 1948) είναι Έλληνας πρώην ποδοσφαιριστής.
Μαγνητική έγκλιση
Η μαγνητική έγκλιση οφείλεται στη σφαιρικότητα της Γης και στις γήινες μαγνητικές γραμμές. Η γωνία έγκλισης μετριέται με ειδική ορθία μαγνητική πυξίδα που λέγεται πυξίδα έγκλισης από 0° (στον μαγνητικό ισημερινό) και μέχρι +90° στο βόρειο ημισφαίριο ή μέχρι -90° στο νότιο ημισφαίριο. Στα ενδιάμεσα πλάτη λαμβάνει διάφορες τιμές. Η μαγνητική έγκλιση αποτελεί κύριο προσδιοριστικό στοιχείο του γήινου μαγνητισμού.
Πατσίδερος Ηρακλείου
Βιβλιογραφία
Πατσιδερος Πατσιδερος Κατηγορία:Δήμος Μινώα Πεδιάδας
Μεγάλη πανώλη του Λονδίνου
μικρογραφία|445x445εσ|Συλλογή των νεκρών για ταφή κατά τη διάρκεια της Μεγάλης Πανώλης Με τον όρο Μεγάλη πανώλη του Λονδίνου αναφέρεται μια επιδημία πανώλης στην Αγγλία το 1665 και το 1666. Χάθηκαν περίπου 100.000 άνθρωποι, 70.000 από αυτούς στο Λονδίνο, που αντιστοιχούσε περίπου στο ένα πέμπτο του πληθυσμού της πόλης.
Η επιδημία
Η επιδημία προκλήθηκε πιθανώς από το εντεροβακτήριο Yersinia pestis που μεταφέρθηκε στην Αγγλία από ολλανδικό πλοίο που μετέφερε μπάλες βαμβακιού από το Άμστερνταμ, η πανώλη είχε εμφανιστεί περιοδικά στην Ολλανδία από το 1654. Οι λιμενεργάτες έξω από το Λονδίνο, που ζούσαν στριμωγμένοι σε άθλιες κατοικίες με ανύπαρκτες συνθήκες υγιεινής, ήταν οι πρώτοι που χτυπήθηκαν από την πανώλη. Τον χειμώνα του 1664/65 υπήρξαν αρκετές αναφορές θανάτων. Ωστόσο, ο χειμώνας ήταν πολύ κρύος, γεγονός που κράτησε το ποσοστό μόλυνσης εντός ορίων. Οι μήνες της άνοιξης και του καλοκαιριού, όμως, ήταν εξαιρετικά ζεστοί και ηλιόλουστοι, γεγονός που ευνόησε την ταχεία εξάπλωση της νόσου. Δεν τηρήθηκαν αρχεία θανάτων μεταξύ των φτωχότερων κατοίκων, ο πρώτος καταγεγραμμένος θάνατος από πανώλη ήταν μιας γυναίκας στις 12 Απριλίου 1665. μικρογραφία|Δύο άνδρες ανακαλύπτουν μια νεκρή γυναίκα στο δρόμο κατά τη διάρκεια της Μεγάλης πανώλης του Λονδίνου, 1665. Τον Ιούλιο του 1665 η πανώλη έφτασε στο κέντρο του Λονδίνου. Ο βασιλιάς Κάρολος Β', η οικογένειά του και η αυλή του εγκατέλειψαν την πόλη και μετακόμισαν στην Οξφόρδη. Αντίθετα, ο Λόρδος Δήμαρχος και οι σύμβουλοι παρέμειναν στις θέσεις τους. Τα καταστήματα έκλεισαν όταν οι περισσότεροι από τους πλούσιους εμπόρους και τεχνίτες έφυγαν και μόνο ένας μικρός αριθμός κληρικών, γιατρών και φαρμακοποιών επέλεξε να μείνει. Οι γιατροί περιφέρονταν στους δρόμους για να διαγνώσουν θύματα, παρόλο που πολλοί δεν είχαν την απαραίτητη εκπαίδευση.
Who Made Who
Το ομώνυμο τραγούδι και τα ορχηστρικά "D.T." και "Chase the Ace" αποτέλεσαν τις νέες ηχογραφήσεις στην συγκεκριμένη κυκλοφορία, ενώ τα υπόλοιπα τραγούδια προέρχονται από παλιότερα άλμπουμ των AC/DC, με το "Ride On" να είναι το μοναδικό κομμάτι από την εποχή που ο Μπον Σκοτ ήταν τραγουδιστής του συγκροτήματος.
Τραγούδια
6. Hells Bells (A. Young, M. Young, Johnson) - 5:12
Βραβεία
Αυστραλία (ARIA Certification) : 5 x πλατινένιος
Ντεζόν Ντέιβις
Αθλητική σταδιοδρομία
Στις 13 Αυγούστου 2021, ο Ντέιβις εντάχθηκε στον Απόλλωνα Πατρών της Α1 Εθνικής για την χρονιά 2021-22.
Νέστορας Βασσάλος
Δεκάδες παιδιά, νέοι και νέες, παρακολουθούσαν τα μαθήματα αυτά ζωγραφικής του Νέστορος Βασσάλου. Ήταν και αυτό ένας συρμός, μια μόδα της εποχής, στο πλαίσιο εξευρωπαϊσμού του τόπου, που παρατηρούνταν ήδη από τα χρόνια της Κρητικής Πολιτείας, κάτω από την επήρεια των ευρωπαϊκών δυνάμεων στο νησί, με έφεση, κυρίως, προς τη διδασκαλία γαλλικών, ζωγραφικής και πιάνου στα παιδιά. Ως κάτι το καινούριο στην πόλη του Ρεθύμνου, τον καιρό εκείνο, και η διδασκαλία των Καλών Τεχνών (Ζωγραφικής- Αγιογραφίας) από τον Νέστορα Βασσάλο, εντάχθηκε σε αυτό το γενικότερο κλίμα και το ενδιαφέρον των Ρεθεμνιωτών, όλα αυτά τα χρόνια, υπήρξε αμέριστο και ζωηρό, με όλα, ασφαλώς, τα περαιτέρω οφέλη, που σήμαινε αυτή η επικοινωνία των Ρεθεμνιωτών νέων με την Τέχνη αλλά και την αγιορείτικη πνευματικότητα, την οποία ο Νέστωρ μετέφερε στη μικρή, τότε, πόλη του Ρεθύμνου. Ο Νέστωρ, μάλιστα- όπως βλέπουμε και από σχετική επιγραφή σε ιστορική φωτογραφία που σώζεται στο Μοναστήρι του στον Κουμπέ- είχε συστήσει άτυπα και «Όμιλο Ερασιτεχνών Ζωγράφων», που μετρούσε άνω των εκατό μαθητών, σε εκείνη τη μίζερη και πολλαπλά στερημένη εποχή του μεσοπολεμικού Ρεθύμνου.
Νομός Ευβοίας
Μερικά από τα βουνά του νομού είναι: Δίρφης, Όχη, Ξηροβούνι, Σκοτεινή, Πυξαριάς, Καντήλι, Τελέθριο, Όλυμπος, Μαυροβούνι, Ζάρακας. Μέσα από αυτά κυλούν οι ποταμοί Κηρέας και Νηλέας. Επίσης συναντάμε τις λίμνες Δύστος και Παραλίμνη (στη Στερεά Ελλάδα).
Βερβενίκος
Η τοποθεσία και ο ρους του ποταμού
Ο ρους του είναι με κύρια διεύθυνση από ανατολικά προς τα δυτικά, ωστόσο, στην αρχική του πορεία και όσο αυτή σχηματίζεται με την ένωση πολλών μικρών ρεμάτων μέχρι και τα 1.200 μέτρα περίπου, ο κύριος ρους του κατευθύνεται νότια. Στις «πλευρές του Βερβενίκου» βρίσκονται οι εξής πηγές: η «Σαλαπαντούς», το «Σούρπι», του «Λιουγκάνη», του «Κεφαλόβρυσου» στα Χαρμανταίικα, του «Μαυρονερίου». Κοντά στον οικισμό του Αη-Γιάννη Σουλίου σχηματίζει μικρούς καταρράκτες.
Γκερμάνια
Η προέλευση του ονόματος
Σύμφωνα με τα απομνημονεύματα του Χένρι Πίκερ, ο Χίτλερ στις 8 Ιουλίου του 1942 σκέφτηκε να μεταμορφώσει το Βερολίνο και να το μετονομάσει σε Γκερμάνια για να το κάνει πρωτεύουσα της παγκόσμιας αυτοκρατορίας που ήθελε να εγκαταστήσει μετά από τη νίκη του πολέμου που ανέμενε να πραγματοποιήσει.
Εξωτερικοί σύνδεσμοι
Κατηγορία:Ιστορία του Βερολίνου Γ Γ
Διάσταση
Στη Σχετικότητα
Στη φυσική και τα μαθηματικά, η διάσταση ενός χώρου ή αντικειμένου ανεπίσημα, ορίζεται ως ο ελάχιστος αριθμός των συντεταγμένων που απαιτούνται για να καθοριστεί οποιοδήποτε σημείο μέσα σε αυτό. Έτσι, μια γραμμή έχει μία διάσταση, διότι μόνο μία συντεταγμένη είναι απαραίτητη για να προσδιορίζει ένα σημείο σχετικά με αυτό (για παράδειγμα, το σημείο 5 σε μια αριθμημένη γραμμή). Μία επιφάνεια, όπως ένα αεροπλάνο ή η επιφάνεια ενός κυλίνδρου ή σφαίρας, έχει δύο διαστάσεις, επειδή δύο συντεταγμένες χρειάζονται για να καθορίσετε ένα σημείο σε αυτά (για παράδειγμα, για να εντοπίσετε ένα σημείο στην επιφάνεια μιας σφαίρας, θα πρέπει να έχετε τόσο το γεωγραφικό πλάτος, όσο και το γεωγραφικό μήκος του). Το εσωτερικό ενός κύβου, ενός κυλίνδρου ή μιας σφαίρας είναι τρισδιάστατο επειδή τρεις συντεταγμένες χρειάζονται για να εντοπίσετε ένα σημείο μέσα σε αυτούς τους χώρους. Στη φυσική, η διάσταση αναφέρεται στη συστατική δομή όλων των χώρων (βλ. όγκος) και τη θέση της στο χρόνο (που είναι αντιληπτή ως μια διάσταση κατά μήκος του άξονα t), επίσης και η χωρική συγκρότηση των αντικειμένων εντός των χώρων (οι δομές που σχετίζονται ταυτόχρονα με τις έννοιες των σωματιδίων και του χώρου, αλληλεπιδρούν με τις σχετικές ιδιότητες της μάζας) και στην περιγραφή τους είναι βασικά σαν μαθηματικές έννοιες. Αυτοί, ή άλλοι άξονες μπορούν να χρησιμοποιηθούν για να ταυτοποιήσουμε μοναδικά ένα σημείο (ή μια δομή σε κάποια στάση της) και τη σχέση του με άλλα αντικείμενα ή μορφές. Φυσικές θεωρίες που συμπεριλαμβάνουν το χρόνο, όπως η γενική θεωρία της σχετικότητας, θεωρούνται ότι δουλεύουν στον 4-διάστατο «χωροχρόνο» (που ορίζεται και ως χώρος Minkowski). Οι μοντέρνες θεωρίες τείνουν να είναι «πολύ-διάστατες» και περιλαμβάνουν την θεωρία κβαντικού πεδίου και τη θεωρία των χορδών. Η δήλωση του χώρου στην κβαντομηχανική είναι ένας λειτουργικός χώρος απείρων διαστάσεων. Η έννοια της διάστασης δεν περιορίζεται σε φυσικά αντικείμενα. Οι πολυδιάστατοι χώροι υπάρχουν στα μαθηματικά και γενικότερα στις επιστήμες για πολλούς λόγους, συχνά ως χώροι διαμόρφωσης όπως η Χαμιλτονιανή ή Λαγκρανζιανή μηχανική. Αυτοί οι αφηρημένοι χώροι είναι ανεξάρτητοι του φυσικού χώρου στον οποίο ζούμε.
Στα μαθηματικά
Οι διαστάσεις του Ευκλείδειου n-χώρου
με μικρότερες μπάλες ακτίνος ε, έτσι θα χρειαζόταν κάποιος μια σειρά από εn τέτοιες μικρές μπάλες. Αυτή η παρατήρηση μας οδηγεί στον ορισμό της διάστασης Μινκόφσκι και της πιο εξελιγμένης μορφής της, την διάσταση Χάουσντορφ, ενώ παράλληλα υπάρχουν και άλλες πιθανές απαντήσεις στην παραπάνω ερώτηση. Για παράδειγμα, τα όρια μιας μπάλας στο
Πολλαπλές
Η θεωρία των πολλαπλοτήτων, στον τομέα της γεωμετρικής τοπολογίας, χαρακτηρίζεται παρεμπιπτόντως με διαστάσεις 1 και 2, που είναι σχετικά στοιχειώδεις, οι υψηλές διαστάσεις στην περίπτωση n > 4 είναι απλοποιημένες, έχοντας επιπλέον χώρο στον οποίο να "λειτουργούν". Και οι περιπτώσεις n = 3 και n = 4 είναι, υπό ορισμένες συνθήκες, οι πιο δύσκολες. Η κατάσταση αυτή ήταν ιδιαίτερα έντονη στις διάφορες περιπτώσεις των εικασιών του Πουανκαρέ, όπου εφαρμόζει τέσσερις διαφορετικές μεθόδους απόδειξης.
Χρόνος
Η πιο γνωστή αντιμετώπιση του χρόνου ως διάσταση είναι του Πουανκαρέ και η ειδική θεωρία της σχετικότητας του Αϊνστάιν (που επεκτάθηκε με τη γενική σχετικότητα), η οποία αντιμετωπίζει και αντιλαμβάνεται τον χώρο και τον χρόνο ως συστατικά ενός τεσσάρων διαστάσεων πολυειδές, που είναι γνωστό ως χωροχρόνος, και στην ειδική, ως χώρο Minkowski κατ' υπόθεση.
Σπύρος Μπαλωμένος
Πηγές
Κατηγορία:Αθλητές της εθνικής Ελλάδος χειροσφαίρισης Κατηγορία:Χειροσφαιριστές ΑΕΚ Κατηγορία:Έλληνες προπονητές χειροσφαίρισης Κατηγορία:Προπονητές Πανελληνίου
Emerson, Lake and Palmer
Επιτυχία
Τον Ιούλιο του 1970 ξεκίνησαν τις ηχογραφήσεις του πρώτου τους άλμπουμ με παραγωγό τον Γκρεγκ Λέικ, ενώ έπαιξαν την πρώτη τους συναυλία στις 23 Αυγούστου στο "Guildhall" του Πλίμουθ, ακολουθούμενη από μία εμφάνιση στο φεστιβάλ του "Isle of Wight", έξι ημέρες αργότερα. Μέσα στο Σεπτέμβριο, εμφανίστηκαν ζωντανά για πρώτη φορά σε τηλεοπτική εκπομπή, για το γερμανικό "Beat Club", όπου έπαιξαν το "Knife Edge".
Τον Οκτώβριο του 1970 κυκλοφόρησε το ομώνυμο άλμπουμ τους στην Ευρώπη και τρεις μήνες αργότερα στην Αμερική. Το άλμπουμ σκαρφάλωσε στο # 4 στη Μεγάλη Βρετανία και το # 18 στις Ηνωμένες Πολιτείες, όπου έγινε χρυσό. Ακολούθησε η ηχογράφηση της ζωντανής τους εμφάνισης στο "Lyceum Theatre" του Λονδίνου, η οποία κυκλοφόρησε με τον τίτλο "Pictures at an Exhibition".
Κλίβελαντ Τόμας
Εξωτερικοί σύνδεσμοι
Κατηγορία:Καλαθοσφαιριστές Απόλλωνα Πατρών
Γιάννος Παπαντωνίου
Βιογραφικά στοιχεία
Γεννήθηκε στο Παρίσι στις 27 Ιουλίου 1949 και είναι γιος του Παναγιώτη Πανόπουλου, δικηγόρου, και της Ευαγγελίας Παπαντωνίου. Οι γονείς του δεν παντρεύτηκαν ποτέ, και ο Γιάννος Παπαντωνίου κράτησε το επίθετο της μητέρας του, καθώς μεγάλωσε μαζί της. Η Ευαγγελία Παπαντωνίου, νομικός με σπουδές στο Ασφαλιστικό και το Εργατικό Δίκαιο στη Γαλλία, έγραψε ιστορία όταν έγινε η πρώτη γυναίκα Γενική Διευθύντρια στην ιστορία της ελληνικής δημόσιας διοίκησης. Θείος του ήταν ο Δημήτριος (Μίμης) Παπαντωνίου, προϊστάμενος της εισαγγελίας Πρωτοδικών Θεσσαλονίκης κατά την εποχή της δολοφονίας του Λαμπράκη.
Υπόθεση φρεγατών
Στις 23 Οκτωβρίου 2018 μετά από πολύωρη απολογία του ενώπιον των Ανακριτών Διαφθοράς, ο Γιάννος Παπαντωνίου και η σύζυγός του Σταυρούλα Κουράκου κρίθηκαν προφυλακιστέοι με την κατηγορία της νομιμοποίησης παράνομων εσόδων ύψους 2,8 εκατομμυρίων ελβετικών φράγκων που φέρεται, κατά το κατηγορητήριο, να έλαβε παράνομα ο Γιάννος Παπαντωνίου, για τη σύμβαση 010Β/03 η οποία υπογράφηκε στις 06/02/2003 για τον εκσυγχρονισμό μέσης ζωής έξι φρεγατών τύπου «S» του Πολεμικού Ναυτικού, με αντισυμβαλλόμενα μέρη την εταιρεία Ελληνικά Ναυπηγεία ΑΕ, ως κύριο ανάδοχο, με υποκατασκευαστή την εταιρεία THALES NEDERLAND BV και το υπουργείο Εθνικής Άμυνας.
Η σύζυγος του Γιάννου Παπαντωνίου Σταυρούλα Κουράκου αφέθηκε ελεύθερη στις 15 Μαρτίου 2019, καθώς έγινε δεκτό το αίτημα αποφυλάκισης που είχε υποβάλλει. Ο ίδιος ο Γιάννος Παπαντωνίου υπέβαλλε και αυτός αίτημα αποφυλάκισης στις 26 Μαΐου 2019, επικαλούμενος νέο έγγραφο του Ομοσπονδιακού Δικαστηρίου της Ελβετίας, με το οποίο διαβεβαιώνεται ότι ουδέποτε προσπάθησε να μπλοκάρει το άνοιγμα των λογαριασμών σε ελβετικές τράπεζες και ότι συνεργάστηκε πλήρως με τις δικαστικές αρχές.
Τάγμα του Φοίνικος
Περιγραφή
Ο αστέρας του τάγματος του Φοίνικα είναι αργυρός με οκτώ ευθείες ακτίνες. Στο κέντρο του φέρει το Φοίνικα.
Βασίλειος Βάνδος
Βιογραφικά στοιχεία
Ο Βασίλειος Βάνδος γεννήθηκε στα τέλη του 19ου αιώνα στο Λέσκοβο (σήμερα Τρία Έλατα) της Αλμωπίας του νομού Πέλλας. Κατά την έναρξη της τελικής φάσης του Μακεδονικού Αγώνα κατατάχθηκε στα ένοπλα Ελληνικά σώματα της περιοχής Αλμωπίας που δρούσαν με σκοπό τη αντίσταση στις βουλγαρικές πιέσεις. Αρχικά, συνεργάστηκε με τον αξιωματικό Μ. Μωραΐτη (καπετάν Κόδρο). Στη συνέχεια συνεργάστηκε, ως αρχηγός αυτόνομου σώματος, με τον αξιωματικό Χρήστο Καραπάνο στις περιοχές της Αλμωπίας, της Παιονίας και της Γευγελής. Έδρασε με το σώμα του καθ όλη τη διάρκεια του Μακεδονικού Αγώνα. Η δράση του ήταν ιδιαίτερα σημαντική στα ορεινά χωριά του όρους Πάικου, όπου οι βουλγαρικές επιθέσεις ήταν συχνές.
67P/Τσουριούμοφ-Γκερασιμένκο
thumb|250px|Ο πυρήνας του κομήτη από τη διαστημοσυσκευή «Ροζέττα» στις 19 Σεπτεμβρίου 2014, σε απόσταση 28,5 χιλιομέτρων thumb|250px|Το σχήμα του πυρήνα με βάση μοντέλα που βασίστηκαν σε παρατηρήσεις από το [[Διαστημικό τηλεσκόπιο Χαμπλ|ΔΤΧ.]] Ο κομήτης Τσουριούμοφ-Γκερασιμένκο ή επίσημα 67P/Τσουριούμοφ-Γκερασιμένκο (67P/Churyumov–Gerasimenko) είναι περιοδικός κομήτης ο οποίος ολοκληρώνει μια περιφόρα γύρω από τον Ήλιο κάθε 6,45 χρόνια. Ανακαλύφθηκε το 1969. Ο κομήτης είναι ο προορισμός της διαστημοσυσκευής Ροζέττα της Ευρωπαϊκής Υπηρεσίας Διαστήματος, το οποίο εκτοξεύηκε στις 2 Μαρτίου 2004 και επαναλειτούργησε τις 20 Ιανουαρίου 2014 ώστε να προσεγγίσει τον κομήτη μέσα στον επόμενο χρόνο και να βρεθεί σε κατάλληλη θέση για την προσεδάφιση του σκάφους Φίλαι (Philae), η οποία πραγματοποιήθηκε τις 12 Νοεμβρίου 2014.
Πέτρος Α΄ Αλεξανδρείας
μικρογραφία|Ο Πατριάρχης Πέτρος Α' Αλεξανδρείας. thumb|right|150px|Ο Πέτρος Α΄ Αλεξανδρείας. Ο Πέτρος Α΄ Αλεξανδρείας ( 300 - 311) ήταν ο 17ος Πατριάρχης Αλεξανδρείας. Τιμάται ως άγιος από την Κοπτική Ορθόδοξη Εκκλησία, την Ορθόδοξη Εκκλησία και την Καθολική Εκκλησία.
Βιβλιογραφικές πηγές
Κατηγορία:Πατριάρχες Αλεξανδρείας και πάσης Αφρικής Πέτρος Αλεξανδρείας Κατηγορία:Βυζαντινοί του 4ου αιώνα Κατηγορία:Επίσκοποι του 4ου αιώνα
Φάρσαλα (ακτοφυλακίδα)
Φάρσαλα (Ακτοφυλακίδα) - Α/Φ 1252.
Θερμαϊκός κόλπος
Πόλεις και κωμοπόλεις
Νομός Θεσσαλονίκης Νομός Χαλκιδικής
Everything (τραγούδι της Άννας Βίσση)
Μετά την Eurovision
Το τραγούδι είχε μια επιτυχημένη εμπορική κυκλοφορία στην Ελλάδα και στην Κύπρο, έγινε νούμερο 1 επιτυχία και στις δύο χώρες και το σίνγκλ έγινε χρυσό στην Ελλάδα. Έχει σημειώσει επίσης επιτυχία στη Σουηδία, φτάνοντας στον αριθμό 26 στο top 60 κατά τη διάρκεια της εβδομάδας της 10ης Αυγούστου 2006. Το βίντεο κλιπ του τραγουδιού, έχει θέμα "χωρισμού" ενός ζευγαριού και "ραγισμένης καρδιάς", σύμφωνα με τον τόνο του τραγουδιού και χαρακτηρίζει τον καλλιτέχνη να ανακαλύπτει την απιστία και τα δεινά του συντρόφου της μια σειρά από ατυχίες πριν συμβιβαστεί με αυτόν.
Λαρίσα Λατίνινα
Η Λαρίσα Σεμιόνοβνα Λατίνινα (ρωσικά: Лари́са Семёновна Латы́нина; γεννήθηκε στις 27 Δεκεμβρίου 1934) είναι Σοβιετική (από τη Ρωσία) πρώην αθλήτρια της ενόργανης γυμναστικής. Ανάμεσα στο 1956 και το 1964 κέρδισε 14 ατομικά ολυμπιακά μετάλλια και τέσσερα ομαδικά. Το σύνολο των 18 μεταλλίων παρέμεινε ρεκόρ για 48 χρόνια μέχρι που τη ξεπέρασε ο Αμερικανός κολυμβητής Μάικλ Φελπς στις 31 Ιουλίου 2012. Παρόλα αυτά, η Λατίνινα εξακολουθεί να έχει περισσότερα ατομικά μετάλλια. Θεωρείται ότι συνέβαλε αποφασιστικά στην καθιέρωση της Σοβιετικής Ένωσης ως κυρίαρχης δύναμης στη γυμναστική.
Βιογραφία
Κέρδισε το συνολικό τίτλο στο παγκόσμιο πρωτάθλημα του 1962, νικώντας τη Βιέρα Τσασλάφσκα από τη Τσεχοσλοβακία. Στους Ολυμπιακούς Αγώνες του 1964 η Λατίνινα κέρδισε άλλα δύο χρυσά μετάλλια, στον ομαδικό διαγωνισμό και στις ασκήσεις εδάφους, για τρίτη φορά στη σειρά, όμως η Τσασλάφσκα κέρδισε το σύνθετο ατομικό, αφήνοντας τη Λατίνινα στη δεύτερη θέση. Η Λατίνινα κέρδισε ένα ασημένιο και δύο χάλκινα σε άλλα αγωνίσματα, έχοντας συνολικά 18 μετάλλια στους Ολυμπιακούς - εννέα χρυσά, πέντε ασημένια και τέσσερα χάλκινα. Κέρδισε μετάλλιο σε κάθε αγώνισμα στο οποίο συμμετείχε με εξαίρεση τη δοκό ισορροπίας το 1956, όπου ήταν τέταρτη.
Κομήτης Χέιλ-Μποπ
Ανακάλυψη
Ο κομήτης ανακαλύφθηκε το 1995 από δύο ανεξάρτητους παρατηρητές στις ΗΠΑ, τον Άλαν Χέιλ και τον Τόμας Μποπ.
Ο Χέιλ είχε ξοδέψει πολλές εκατοντάδες ώρες αναζητώντας νέους κομήτες χωρίς επιτυχία και παρατηρούσε γνωστούς κομήτες έξω από το σπίτι του στο Νέο Μεξικό όταν, στρέφοντας το τηλεσκόπιό του προς το σφαιρωτό σμήνος Μ70 στον αστερισμό Τοξότη λίγο μετά τα μεσάνυχτα, αντιλήφθηκε στο πεδίο του τον Χέιλ-Μποπ, που τότε είχε φαινόμενο μέγεθος 10,5. Ο Χέιλ, αφού έλεγξε πως δεν υπάρχει κάποιο άλλο σώμα κοντά στο Μ70, συμβουλεύθηκε έναν κατάλογο κομητών για να εξακριβώσει πως δεν υπήρχε κάποιος άλλος γνωστός κομήτης που η πορεία του να περνάει από αυτή την περιοχή του ουρανού. Μόλις βεβαιώθηκε και ότι το νέο σώμα φαινόταν να κινείται σε σχέση με τους αστέρες του πεδίου, ενημέρωσε μέσω e-mail το Κεντρικό Γραφείο Αστρονομικών Τηλεγραφημάτων, το κέντρο αναφοράς και επιβεβαίωσης για αστρονομικές ανακαλύψεις παγκοσμίως.
Ο κομήτης ωστόσο μπορεί να είχε παρατηρηθεί από τους αρχαίους Αιγυπτίους κατά τη διάρκεια της βασιλείας του φαραώ Πέπι Α΄ (2332–2283 π.Χ.): Στην πυραμίδα του Πέπι στη Σακκάρα υπάρχει ένα κείμενο που αναφέρεται σε ένα «άστρο nhh» ως συνταξιδιώτη του φαραώ στους ουρανούς, όπου nhh είναι το ιερογλυφικό σύμβολο για τα μακριά μαλλιά.
Οι πρώτες παρατηρήσεις
thumb|left|Ο κομήτης στο υπέρυθρο στις 5 Αυγούστου 1995. Η θέση του Χέιλ-Μποπ υπολογίστηκε τότε στις 7,2 αστρονομικές μονάδες (AU) μακριά από τον Ήλιο («ηλιοκεντρική απόσταση»), τοποθετώντας τον μεταξύ του Δία και του Κρόνου: ήταν μακράν η μεγαλύτερη απόσταση από τη Γη στην οποία είχε ανακαλυφθεί ποτέ κομήτης από ερασιτέχνες αστρονόμους. Οι περισσότεροι κομήτες σε τέτοιες αποστάσεις είναι εξαιρετικά αμυδροί και δεν επιδεικνύουν ανιχνεύσιμη δραστηριότητα, αλλά ο Χέιλ-Μποπ είχε ήδη μία παρατηρήσιμη κόμη. Μία φωτογραφία που είχε ληφθεί με το Αγγλοαυστραλιανό Τηλεσκόπιο το 1993 και εξετάσθηκε εκ των υστέρων βρέθηκε να έχει καταγράψει τον τότε άγνωστο κομήτη σε ηλιοκεντρική απόσταση 13 AU, μια απόσταση στην οποία οι περισσότεροι κομήτες είναι αδύνατο να παρατηρηθούν. Ο γνωστός Κομήτης του Χάλεϊ ήταν πάνω από 100 φορές αμυδρότερος στην ίδια ηλιοκεντρική απόσταση.